OPĆINA ORIOVAC, Trg hrvatskog preporoda 1 35250 Oriovac, OIB 67632922243 koju zastupa Načelnik Antun Pavetić (u daljnjem tekstu: Općina) 

i
______________________, _________________________________, OIB: ___________, koju zastupa ___________(u daljnjem tekstu: Korisnik)

zaključili su dana __. ______ 2026. godine



UGOVOR broj __/26
o dodjeli financijskih sredstava za provedbu aktivnosti, projekata ili programa koje provode vjerske zajednice na području Općine Oriovac u 2026. godini

Članak 1.

Općina dodjeljuje financijska sredstva osigurana u Proračunu Općine Oriovac za 2026. godinu, temeljem Odluke o financiranju aktivnosti, projekta ili programa koje provode vjerske zajednice na području Općine Oriovac KLASA:_____________, u iznosu od _____, EUR (slovima: ___________), Korisniku [naziv korisnika] za provedbu aktivnosti, projekta ili programa [naziv projekta/programa] u skladu s uvjetima i odredbama ovog ugovora.

Članak 2.

1) Sredstva iz članka 1. ovog Ugovora isplatit će se Korisniku na žiro račun odnosno IBAN: ______________________ otvoren u ___________________________.

2) Isplata financijskih sredstava iz stavka 1. ovog članka temelji se na uvjetima i dinamici plaćanja definiranim Ugovorom.

POSEBNI UVJETI UGOVORA


Članak 3.

Sredstva iz članka 1. ovog Ugovora mogu se koristiti za jednogodišnje razdoblje od 01.01.2026. do 31.12.2026. godine isključivo za provedbu aktivnosti, projekta ili programa sukladno uvjetima Javnog natječaja za financiranje vjerskih zajednica u 2026. godini (u daljnjem tekstu: Javni natječaj) prema Obrascu opisa aktivnosti projekta ili programa i Obrascu proračuna projekta ili programa koje je Korisnik dostavio prijavom na Javni natječaj. 

Članak 4.

1) „Korisnik se obvezuje dostaviti završni opisni i financijski izvještaj o provedbi projekta/programa najkasnije do 31. siječnja 2027. godine, na propisanim obrascima Općine.“

2) Završni izvještaj mora sadržavati:

a) Obrazac opisnog izvještaja provedbe projekta ili programa (dostavlja ga u tiskanom obliku poštom ili osobno);
b) Obrazac financijskog izvještaja provedbe projekta ili programa (dostavlja ga u tiskanom obliku poštom ili osobno) uz detaljno dokumentiranje svih troškova i priloga:
· za bezgotovinska plaćanja: preslike računa (R1 ili R2) koji glase na Korisnika te pripadajuće bankovne izvode;
· za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća;
· ostalu dokumentaciju: putne naloge s pripadajućim prilozima, dokumente na temelju kojih su obavljanja plaćana (ugovori, sporazumi, obračuni honorara) i sl. 

3) Uz izvještaj dostavljaju se i prilozi vezani uz provedbu projekta ili programa, dokazi o provedbi aktivnosti (potpisne liste, evaluacijski listići, fotografije s događanja, primjerci publikacija i dr.).

4) Izvještaji se podnose na propisanim obrascima Općine.

Članak 5.

Isplata financijskih sredstava izvršit će se na temelju zahtjeva Korisnika, sukladno raspoloživim sredstvima Proračuna Općine Oriovac.

Članak 6.

1) Općina pridržava pravo kontinuiranog praćenja i vrednovanja izvršenja projekta ili programa iz članka 1. ovo Ugovora, kao i preispitivanja financija i troškova u bilo koje vrijeme trajanja financiranja te u razdoblju nakon završetka projekta ili programa.

2) Općina može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika te je o namjeri izvršenja neposredne kontrole dužna prethodno obavijestiti Korisnika barem 7 dana prije planiranog izvršenja kontrole.

Članak 7.

Korisnik ovlašćuje Općinu da radi nadzora namjenskog korištenja sredstava iz članka 1. ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Općine.

Članak 8.

1) Korisnik se obvezuje pravodobno obavijestiti Općinu o manjim i većim izmjenama ugovora.

2) Manje izmjene ugovora mogu biti:
· izmjene proračuna između proračunskih poglavlja manje od 15%,
· promjena bankovnog računa Korisnika,
· promjena adrese ili drugih kontakata Korisnika,
· male promjene projekta ili programa koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

3) Manje izmjene ne zahtijevaju izradu Dodatka ugovoru.

4) Veće izmjene ugovora su:

· izmjene proračuna između proračunskih poglavlja veće od 15%,
· dodatak novih aktivnosti u projekt ili program.

5) Veće izmjene ugovora zahtijevaju izradu Dodatka ugovoru i njegovo potpisivanje od strane Općine i Korisnika.

6) Općina odlučuje radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.
Članak 9.

1) Izmjene ugovornih obveza Korisnik može zatražiti najkasnije 30 dana prije isteka roka izvršenja projekta ili programa. Svaka izmjena ugovornih obveza treba biti zatražena i odobrena u pisanom obliku.

2) Korisnik ne može zatražiti izmjene u provedbi projekta ili programa, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 2. ugovora.

3) Zahtjev za većim izmjenama ugovora Korisnik dostavlja Općini u pisanom obliku s obrazloženjem i popratnom dokumentacijom kojom se opravdava taj zahtjev.

4) Općina ima pravo ne odobriti prenamjenu dijela sredstava i/ili produljenja razdoblja provedbe projekta ili programa ako se time bitno mijenja sadržaj i priroda projekta odnosno programa ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe.

5) Odluku o odobrenju ili neodobrenju izmjena Općina mora donijeti u roku od 20 radnih dana od dostave obavijesti od strane Korisnika.

Članak 10.

Ako Općina utvrdi da je Korisnik nenamjenski koristio financijska sredstva namijenjena za provedbu projekta ili programa iz članka 1. ovog Ugovora, nije proveo projekt ili program u ugovorenom razdoblju, nije podnio odgovarajuća izvješća u roku i na način propisan člankom 4. ovog Ugovora ili nije omogućio nadzor nad namjenskim korištenjem sredstava sukladno članku 6. ovog Ugovora, dužan je vratiti nenamjenski utrošena ili neutrošena sredstva u roku od 30 dana od primitka pisane obavijesti Općine o obvezi povrata financijskih sredstava.

Članak 11.

Ako Općina utvrdi da Korisnik nije ispunio ugovorne obveze, uskratit će pravo na dodjelu financijskih sredstava projektima ili programima  Korisnika u sljedećoj godini.

Članak 12.

1) Korisnik financiranja može poduzeti potrebne mjere da objavi činjenicu da je Općina financirala aktivnost, projekt ili program tako što će navesti aktivnost, projekt ili program i financijski doprinos Općine u svim informacijama za krajnje korisnike projekta.  

2) U svim obavijestima ili publikacijama korisnika financiranja koje se tiču aktivnosti, projekta ili programa, uključujući i one iznijete na konferencijama ili seminarima, korisnik financiranja može navesti da je projekt ili program financiran iz proračuna Općine. Sve publikacije udruge, u bilo kojem obliku i preko bilo kojeg medija, uključujući internet mogu sadržavati sljedeću izjavu: »Ovaj je dokument izrađen uz financijsku podršku Općine Oriovac. Sadržaj ovoga dokumenta u isključivoj je odgovornosti (naziv udruge) i ni pod kojim se uvjetima ne može smatrati kao odraz stajališta Općine Oriovac«. 
3) Korisnik financiranja ovlašćuje Općinu da objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova aktivnosti, projekta ili programa sukladno ugovoru. 

Članak 13.

Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta ili programa.

Članak 14.

Potpisivanjem ovog ugovora Korisnik se obvezuje da kao primatelj financijskih sredstava iz javnih izvora za provođenje projekta ili programa od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ugovora.

Članak 15.

Na elemente financiranja projekta ili programa koji nisu uređeni Ugovorom na odgovarajući se način primjenjuju odredbe Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Oriovac („Službeni vjesnik Općine Oriovac“ broj 14/25). 

Članak 16.

1) Potpisivanjem ovog ugovora Korisnik ovlašćuje Općinu, da sukladno članku 6. stavak 1. točka c) Opće uredbe o zaštiti osobnih podataka, kao voditelja obrade, prikuplja, obrađuje i javno objavljuje osobne podatke prijavitelja projekta odnosno programa u svrhu provedbe postupka dodjele financijskih sredstava za financiranje vjerskih zajednica u 2026. godini.

2) [bookmark: _GoBack]Općina će dostavljene osobne podatke Korisnika čuvati do roka propisanog Pravilnikom o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Oriovac.

3) Korisnik čiji se osobni podaci prikupljaju, obrađuju i javno objavljuju, temeljem odredbi Opće uredbe o zaštiti osobnih podataka ima sljedeća prava: pravo na pristup osobnim podacima, pravo na ispravak, brisanje ili ograničenje obrade dostavljenih osobnih podataka, pravo na prigovor na obradu te pravo na prenosivost osobnih podataka.

Članak 17.

Sve eventualne sporove koji nastanu iz ovog ugovora, ugovorne strane nastojat će riješiti sporazumno, a u protivnom spor će riješiti stvarno nadležan sud u Slavonskom Brodu.

Članak 18.

Opisni obrazac projekta ili programa i Obrazac proračuna projekta ili programa koje je Korisnik dostavio prijavljujući se na natječaj, sastavni su dio ovog Ugovora.

Članak 19.

Ovaj ugovor sastavljen je u četiri (4) istovjetna primjerka, od kojih dva (2) primjerka zadržava Korisnik, a dva (2) primjerka Općina.







Korisnik:                                                                                                  Načelnik, Antun Pavetić: 


___________________                                                                                  ___________________

KLASA: 
URBROJ: 

Oriovac, ___________ 2026.  

